Se spune deseori că istoria este scrisă de învingători,
dar dacă asta e adevărat,
ce se întâmplă cu cei năpăstuiți?
Și cum pot spera ei vreodată să aspire la ceva mai măreț
dacă nu li se spun povești ale trecutului lor glorios?
Aparent, stau în fața voastră ca un simplu croitor,
dar printre cutele materialelor antice și a textilelor moderne,
am găsit o chemare mai mare.
Prin munca mea ca designer
am descoperit importanța de a reprezenta membrii marginalizați ai societății
și importanța transmiterii celor mai vulnerabili dintre noi
că nu mai trebuie să se compromită
doar ca să se integreze într-o majoritate intransingentă.
Se pare că moda,
o disciplină pe care mulți o considerăm banală,
poate fi de fapt o unealtă puternică pentru a demola prejudecăți
și pentru a încuraja stima de sine a populațiilor mai slab reprezentate.
Interesul meu de a folosi design-ul ca mijloc de schimbare societală,
este unul personal.
Ca american de origine nigeriană, știu cât de ușor termenul „african”
trece de la a fi un simplu descriptor geografic,
la un termen peiorativ.
Pentru cei dintre noi de pe acest frumos continent,
a fi african înseamnă a fi inspirat de cultură
și a fi plini de speranță pentru viitor.
Deci, într-o încercare de a schimba percepția greșită pe care mulți o au
despre locul meu de naștere,
folosesc moda pentru a spune povești,
povești despre fericire,
povești despre triumf,
povești despre perseverența diasporei africane.
Spun aceste povești
ca parte dintr-un efort comun de a corecta consemnările istorice,
pentru că, de oriunde am fi,
fiecare am fost atinși de aceste istorii complicate
care au adus familile noastre pe un tărâm străin.
Acestea schimbă felul în care vedem lumea
și modelează prejudecățile pe care le purtăm cu noi.
Pentru a le combate,
munca mea aduce estetica din diferite părți ale globului
și creează o poveste despre importanța
luptei pentru inclusivitate.
Prin reînfățișarea imaginilor artei clasice europene
și cununarea lor cu estetica africană,
pot reda oamenii de culoare în roluri prominente,
oferindu-le un nivel de demnitate
pe care nu l-au avut în trecut.
Această abordare răstoarnă povestea acceptată istoric
a inferiorității africane
și servește ca inspirație oamenilor de culoare
care s-au săturat să fie reprezentați fără complexitate
și fără grație.
Fiecare dintre aceste tapiserii unificatoare de culturi
devine un veșmânt croit
sau o eșarfă, ca cea pe care o port din coincidență acum.
(Râsete)
Și chiar și înconjurate în structura clasicismului european,
aceste povestiri elogiază meritele emancipării africane.
În acest fel, uneltele maeștrilor devin capodopere
care îi celebrează pe cei ce au fost odată supuși.
Metafora se extinde în afara tărâmului artei
până în lumea reală.
Fie purtate de refugiați sau de antreprenori ce schimbă lumea,
când oamenii au libertatea de a se prezenta
într-un mod care celebrează propria lor identitate,
un lucru magic se întâmplă.
Suntem puternici.
Suntem mai mândri și mai conștienți
pentru că ne afișăm pe noi înșine, într-un mod autentic.
Iar aceia dintre noi care îi înconjoară devin în schimb mai educați,
mai deschiși și mai toleranți cu propriile puncte de vedere.
În acest fel, hainele ce le purtăm
pot fi un simbol al puterii de influență diplomatică.
Hainele ce le purtăm pot servi ca punți
unificatoare ale culturilor noastre disparate.
Deci, da, aparent stau în fața voastră ca un simplu croitor.
Dar munca mea a depășit mereu granițele modei.
A devenit scopul meu de a rescrie istoriile culturale
ca oamenii de culoare să poată fi văzuți într-o nouă și nuanțată lumină
și ca noi,
copiii mândri ai Africii sub-sahariene,
să putem traversa globul
afișându-ne cu mândrie.
Chiar a fost adevărat că poveștile istoriei
au fost spuse de învingători,
dar eu sunt de generație nouă.
Munca mea grăiește pentru cei
care nu vor mai lăsa viitorul lor să fie dictat de trecutul tulburat.
Astăzi suntem gata să ne spunem propriile povești
fără compromisuri, fără scuze.
Dar întrebarea rămâne:
ești pregătit pentru ceea ce vei auzi?
Sper că ești, pentru că noi venim oricum.
(Aplauze)